**Hadi Khosroshahi** (persisk:  سید هادی خسروشاهی‎; født i 1939, død 27. februar 2020 i Teheran i Iran) var en iransk sjiamuslimsk prest og diplomat som var den første ambassadør for Den iranske republikk til Vatikanet. Han døde i Covid-19-epidemien som fra januar/februar gjorde seg gjeldende i Iran.

Vestlige etterretningsorganisasjoner mistenkte ham for å ha etablert et hemmelig nettverk av muslimske ekstremister med base i Roma.

Liv og virke
------------

### Tidlig virke

Som 15-åring sluttet Khosroshahi seg til lederen av den militante organisasjonen Fada'iyan-e Islam, Sayyid Mojtaba Mir-Lohi, med tilnavnet *Navvab Safavi*. Fada'iyan-e Islam var en radikal-islamsk organisasjon som blant sine målsetninger var å rense islam for «korrupte individer» blant annet med bruk av målrettede mordanslag.

Han stod nær Det muslimske brorskap i Egypt.[]

### Militant, politisk og teologisk virke

På grunnlag av to intervjuer med ham, søkte han ved to anledninger å få ayatollah Khomeinis tillatelse til å ta livet av den islamske republikks første president, Abolhassan Bani Sadr, og Irans siste dronning, Farah Pahlavi, som da begge bodde i landflyktighet i Paris. Khomeini avviste prosjektet, ifølge Khosroshahi. Hva grunnen kan ha vært til dette, er bare spekulasjon. Men Khomeini var fra gammelt av venn av Bani-Sadrs far. Han kom ofte om somrene til Hamadan der Bani-Sadr-familien bodde, og slik ble Abolhassan kjent med ham allerede i sin barndom. Abolhassan og Khomeinis sønner, Ahmad og Mostafa, ble lekekamerater.

Khosroshahi var en ledende skikkelse i Qom-seminaret.[] Han var en av ayatollah Khomeinis representanter i Ministeriet for kultur og islamsk rettledning etter den iranske revolusjonens seier i 1979. Som teolog forfattet han mange islamske verk, som også ble oversatt til arabisk.

### Ambassadør

Etter to år ble han i 1981 Den iranske republikks ambassadør til Pavestolen (Vatikanet). Mens han hadde dette diplomatiske oppdraget grunnla han Europe Islamic Culture Center, som en base for utbredelse av sjiaislam i Vesten. Vestlig etterretning mistenkte ham dessuten for å ha etablert et hemmelig nettverk av muslimske ekstremister med base i Roma.

### Død i koronavirusepidemien

Khosroshahi døde av lungesykdommen COVID-19 den 27. februar 2020, i en alder av 81 år. Han var blitt innlagt på sykehus i Teheran dagen før.

Referanser
----------

1. ↑   Clarín, «Coronavirus: murió el exembajador de Irán en el Vaticano Seyyed Hadi Khosroshahi», oppført som Seyyed Hadi Khosroshahi, besøkt 19. mars 2020[Hentet fra Wikidata]
2. ↑  Rabinovich, Itamar; Shaked, Haim (1988). *Middle East Contemporary Survey, Volume X, 1986* **(engelsk)**. The Moshe Dayan Center. ISBN 978-0-8133-0764-0.
3. ↑   .  Manglende eller tom `|tittel=` (hjelp)
4. ↑  «First Prominent Cleric In Iran Dies Of Coronavirus». *Radio Farda* **(engelsk)**. 28. februar 2020.
5. ↑  Andrew S. Cooper: *The Fall of Heaven.* New York 2016, s. 110.
6. 1 2   .  Manglende eller tom `|tittel=` (hjelp)
7. ↑  «Iran’s former envoy to Vatican Hadi Khosroshahi dies of coronavirus». *Al Arabiya English* **(engelsk)**. 28. februar 2020.
8. ↑  Rabinovich, Itamar; Shaked, Haim (1988). *Middle East Contemporary Survey, Volume X, 1986* **(engelsk)**. The Moshe Dayan Center. ISBN 978-0-8133-0764-0.
9. ↑  «Iran's ex-ambassador to Vatican dies of coronavirus». *Middle East Monitor*. 27. februar 2020.

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI
 |